मारपीट लूट मामले में दो आरोपी गिरफ्तार
थानासदर गोहाना पुलिस ने हथियार के बल पर मारपीट कर गाड़ी तोड़ने, नकदी दस्तावेज लूटने के मामले में दो आरोपियों को गिरफ्तार किया है। गिरफ्तार आरोपी अमित उर्फ मिता प्रवीण उर्फ फोर्ड मुंडलाना गांव का रहने वाला है। बुधवार को पुलिस ने दोनों आरोपियों को कोर्ट में पेश किया। कोर्ट ने पूछताछ के लिए आरोपियों को दो दिन के पुलिस रिमांड पर भेज दिया। पुलिस प्रवक्ता ने बताया कि 24 फरवरी को थाना सदर गोहाना में विनोद पुत्र ईश्वर निवासी भंडारी जिला पानीपत ने शिकायत दी थी।
उसने बताया कि वह पानीपत की तरफ जा रहा था तो रोहतक-पानीपत हाईवे पर चिड़ाना के पास कुछ युवकों ने उसकी गाड़ी रूकवा ली। आरोपी अमित उर्फ मिता, फोर्ड, भोला, कुलदीप 10-12 अन्य युवकों ने रंजिश के चलते उसके साथ मारपीट की और डंडों से उसकी गाड़ी के शीशें तोड़ दिए। आरोपी करीब 15 हजार रुपए अन्य कागजात लेकर फरार हो गए। पुलिस ने मामला दर्ज कर आरोपियों की तलाश शुरू कर दी थी। पुलिस ने आरोपी अमित उर्फ मिता प्रवीण उर्फ फोर्ड को चिड़ाना गांव से गिरफ्तार कर लिया।
hin_Deva hin_Deva hin_Deva